Diari Oficial de la Generalitat Valenciana


Sumari del DOGV 3443, del 26-02-1999 (1999/766)

RESOLUCIÓ de 15 de gener de 1999, del conseller de Medi Ambient, per la qual es resol la concessió de subvencions destinades a activitats de tractament i gestió de purins convocades per l'Ordre de 23 de juny de 1998 (DOGV 3.276, de 01.07.98).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/766


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 15 de gener de 1999, del conseller de Medi Ambient, per la qual es resol la concessió de subvencions destinades a activitats de tractament i gestió de purins convocades per l'Ordre de 23 de juny de 1998 (DOGV 3.276, de 01.07.98). [1999/Q766]
  
Mitjançant l'Ordre de 23 de juny de 1998, de la Conselleria de Medi Ambient, es convoquen subvencions destinades a activitats de tractament i gestió de purins.
  
La base primera de l'annex I de l'ordre de convocatòria estableix que podran ser beneficiàries d'aquesta subvenció les empreses o associacions que pretenguen realitzar, des de la data de publicació d'aquesta ordre fins al 15 de desembre de 1998, projectes, obres i infraestructures de tractament a la Comunitat Valenciana per als purins generats en aquesta Comunitat.
  
Conformement amb la base tercera de l'annex I de l'ordre, únicament són objecte de subvenció els projectes i les infraestructures de gestió de purins generats a la Comunitat Valenciana i realitzades en el seu àmbit territorial que s'adapten a l'àmbit geogràfic i al sistema de gestió previst en el Pla Integral de Residus de la Comunitat Valenciana.
  
D'acord amb la base sisena de l'annex I de l'ordre de convocatòria, el dia 9 de novembre de 1998 es reuneix la Comissió Avaluadora prevista en aquesta, i acorda proposar la denegació de totes les sol·licituds presentades, d'acord amb l'informe tècnic emés pel Servei de Residus i Contaminació de la Direcció General de Qualitat Ambiental el 6 de novembre de 1998, com també l'inici del tràmit d'audiència als interessats, necessàriament anterior a la resolució definitiva.
  
Una vegada notificat aquest acord a les empreses i associacions sol·licitants, aquestes disposen d'un termini de 10 dies per a la presentació dels documents i justificants que estimen pertinents, d'acord amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Una vegada transcorregut el termini de presentació d'al·legacions sense que se n'haja presentat cap per part dels interessats, de conformitat amb la proposta inicial elevada per la comissió avaluadora establida a la base sisena de l'annex I de l'ordre de convocatòria, d'acord amb el que disposa la base esmentada, i per raó de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
No concedir les subvencions sol·licitades per les empreses i associacions relacionades a continuació les peticions de les quals no s'adapten a les bases establides per l'annex I de l'Ordre de 23 de juny de 1998:
  
Contra aquesta resolució que posa fi a la via administrativa, es pot interposar recurs contenciós administratiu en el termini de 2 mesos, comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. Tot això d'acord amb el que estableixen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.